NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## VIII. volebné obdobie

Číslo: CRD – 129/2023

**1391a**

# Spoločná správa

**výborov Národnej rady Slovenskej republiky o výsledku prerokovania návrhu skupiny poslancov Národnej rady Slovenskej republiky na vydanie zákona o turistických trasách a o zmene a doplnení niektorých zákonov (tlač 1391) vo výboroch v druhom čítaní**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky o výsledku prerokovania návrhu zákona.

**I.**

**Národná rada** Slovenskej republiky uznesením zo 14. februára 2023 č. 2021 **sa uzniesla prerokovať návrh skupiny poslancov** Národnej rady Slovenskej republiky na vydanie zákona o turistických trasách a o zmene a doplnení niektorých zákonov **(tlač 1391) v druhom čítaní** a prideliť ho týmto výborom:

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre hospodárske záležitosti,

Výboru Národnej rady Slovenskej republiky pre pôdohospodárstvo a životné prostredie a

Výboru Národnej rady Slovenskej republiky pre vzdelávanie, vedu, mládež a šport.

Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a určila lehoty na jeho prerokovanie.

Určené výbory prerokovali predmetný návrh zákona v stanovenej lehote. Výbor NR SR pre vzdelávanie, vedu, mládež a šport dňa 10. marca 2023 prerušil rokovanie o návrhu zákona a pokračoval v rokovaní o návrhu zákona 2. mája 2023. Gestorský výbor prerokoval spoločnú správu výborov o výsledku prerokovania návrhu zákona 4. mája 2023.

Iné výbory o návrhu zákona nerokovali.

**II.**

Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky.

**III.**

**K návrhu skupiny poslancov** Národnej rady Slovenskej republiky na vydanie zákona o turistických trasách a o zmene a doplnení niektorých zákonov **(tlač 1391) zaujali výbory** Národnej rady Slovenskej republiky **tieto stanoviská**:

**Výbor Národnej rady Slovenskej republiky pre pôdohospodárstvo a životné prostredie dňa 7. marca 2023** o návrhu **nerokoval**, pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný**.

**Výbor Národnej rady Slovenskej republiky pre hospodárske záležitosti** o návrhu rokoval 13. marca 2023 a **neprijal uznesenie**, keďže navrhnuté uznesenie nezískalo potrebný súhlas nadpolovičnej väčšiny prítomných členov výboru.

**Výbor Národnej rady Slovenskej republiky pre vzdelávanie, vedu, mládež  
a šport** o návrhu rokoval 10. marca 2023 a 2. mája 2023 a **neprijal uznesenie**, keďže navrhnuté uznesenie nezískalo potrebný súhlas nadpolovičnej väčšiny prítomných členov výboru.

**Ústavnoprávny výbor Národnej rady Slovenskej republiky** v uznesení č. 693 z 8. marca 2023 odporúčal návrh zákona schváliť so zmenami a doplnkami uvedenými v časti IV. spoločnej správy.

**IV.**

Z uznesenia výboru uvedeného v III. časti tejto spoločnej správy vyplývajú tieto pozmeňujúce a doplňujúce návrhy:

1. V čl. I § 1 písmeno e) znie:

„e) konanie o zápise turistickej trasy v turistickom registri, jej zmene alebo výmaze z turistického registra,“.

Ide o jazykové úpravy a zosúladenie formulácie s formuláciami v iných ustanoveniach návrhu zákona [napr. § 17 ods. 1 písm. e)].

Ústavnoprávny výbor NR SR

**Gestorský výbor odporúča schváliť**

1. V čl. I § 3 písm. h) a i) sa za slovo „trasa“ vkladá slovo „určená“.

Ide o zjednotenie terminológie napr. s § 3 písm. b), d) a f).

Ústavnoprávny výbor NR SR

**Gestorský výbor odporúča schváliť**

1. V čl. I § 6 ods. 1 písm. d) sa slová „v turistickom registri“ nahrádzajú slovami „z turistického registra“.

Ide o formulačnú úpravu.

Ústavnoprávny výbor NR SR

**Gestorský výbor odporúča schváliť**

1. V čl. I § 7 ods. 1 písm. b) bode 1 sa slovo „rokovaní“ nahrádza slovom „prerokovaní“.

Ide o použitie vhodnejšieho a legislatívne zaužívaného slova.

Ústavnoprávny výbor NR SR

**Gestorský výbor odporúča schváliť**

1. V čl. I poznámka pod čiarou k odkazu 5 znie:

„5) Napríklad § 13 ods. 2 písm. i) zákona č. 543/2002 Z. z. v znení neskorších predpisov, zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov, § 31 ods. 6 zákona č. 326/2005 Z. z. v znení neskorších predpisov.“.

Ide o legislatívno-technické úpravy: zmena poradia, úpravy názvov zákonov, použitie skrátených citácií.

Ústavnoprávny výbor NR SR

**Gestorský výbor odporúča schváliť**

1. V čl. I § 8 ods. 4 sa za slovo „verejnej“ vkladá slovo „časti“.

Ide o legislatívno-technické doplnenie chýbajúceho slova.

Ústavnoprávny výbor NR SR

**Gestorský výbor odporúča schváliť**

1. V čl. I § 9 ods. 7 prvej vete sa na konci pripájajú slová „alebo údajov zapísaných v turistickom registri“ a vo štvrtej vete sa slová „zapísaných údajov“ nahrádzajú slovami „údajov zapísaných“.

V prvej vete ide o doplnenie slov v súlade s textom v úvode danej vety. Vo štvrtej vete ide o zjednotenie formulácií v rámci návrhu zákona.

Ústavnoprávny výbor NR SR

**Gestorský výbor odporúča schváliť**

1. V čl. I § 9 ods. 11 sa slová „v turistickom registri“ nahrádzajú slovami „z turistického registra“.

Ide o formulačnú úpravu.

Ústavnoprávny výbor NR SR

**Gestorský výbor odporúča schváliť**

1. V čl. I § 11 ods. 1 sa odkaz 9 nahrádza odkazom 7. Poznámka pod čiarou k odkazu 9 sa vypúšťa. Nasledujúce odkazy a poznámky pod čiarou sa primerane preznačia.

Ide o legislatívno-technickú úpravu: zhodná citácia sa nachádza už v skoršej poznámke pod čiarou.

Ústavnoprávny výbor NR SR

**Gestorský výbor odporúča schváliť**

1. V čl. I § 13 ods. 2 sa slová „štátne alebo verejnoprávne fondy“ nahrádzajú slovami „štátne fondy alebo verejnoprávne fondy“.

Ide o legislatívno-technické doplnenie chýbajúceho slova.

Ústavnoprávny výbor NR SR

**Gestorský výbor odporúča schváliť**

1. V čl. I § 13 ods. 3 sa slovo „vzájomne“ nahrádza slovom „navzájom“.

Ide o použitie vhodnejšieho a zaužívaného slova.

Ústavnoprávny výbor NR SR

**Gestorský výbor odporúča schváliť**

1. V čl. I § 18 písm. a) sa text „, prípadné“ nahrádza slovom „alebo“.

Ide o jazykovú úpravu textu.

Ústavnoprávny výbor NR SR

**Gestorský výbor odporúča schváliť**

1. V čl. I § 19 ods. 4 a § 20 ods. 2 (nesprávne označenom odseku za odsekom 3) sa slovo „prihliadne“ nahrádza slovom „prihliada“.

Ide o použitie legislatívne vhodnejšieho a zaužívaného slova v prítomnom čase.

Ústavnoprávny výbor NR SR

**Gestorský výbor odporúča schváliť**

1. V čl. I § 19 ods. 5 sa slovo „policajnej“ nahrádza slovom „Policajného“.

Ide o úpravu názvu daného ozbrojeného zboru.

Ústavnoprávny výbor NR SR

**Gestorský výbor odporúča schváliť**

1. V čl. I § 21 znie:

„§ 21

Vzťah k správnemu poriadku

Na konania podľa tohto zákona okrem úkonov podľa § 8 ods. 3 sa vzťahuje správny poriadok.14)“.

Ide o úpravu slovosledu a legislatívno-technickú úpravu vnútorného odkazu.

Ústavnoprávny výbor NR SR

**Gestorský výbor odporúča schváliť**

1. V čl. I § 22 ods. 3 sa slová „15. októbra“ nahrádzajú slovami „15. októbra 2024“.

Ide o doplnenie chýbajúceho roka.

Ústavnoprávny výbor NR SR

**Gestorský výbor odporúča schváliť**

1. V čl. I § 22 ods. 4 sa slová „regionálnemu úradu“ nahrádzajú slovami „regionálnemu úradu školskej správy“ a slová „nie sú“ sa nahrádzajú slovami „nie sú uvedené“.

Ide o doplnenie názvu predmetného úradu a doplnenie chýbajúceho slova „uvedené“.

Ústavnoprávny výbor NR SR

**Gestorský výbor odporúča schváliť**

1. V čl. I § 22 ods. 6 sa slová „31. marca“ nahrádzajú slovami „1. apríla“.

Ide o legislatívno-technickú úpravu dátumu v súvislosti s prechodnými ustanoveniami.

Ústavnoprávny výbor NR SR

**Gestorský výbor odporúča schváliť**

1. V čl. III bode 2 (§ 2b ods. 4) sa slová „vkladá nová tretia až piata veta, ktorá znie“ nahrádzajú slovami „vkladajú nová tretia veta až piata veta, ktoré znejú“.

Ide o legislatívno-technické úpravy úvodnej vety.

Ústavnoprávny výbor NR SR

**Gestorský výbor odporúča schváliť**

1. V čl. III bode 8 (§ 2d ods. 1) sa slová „vypúšťa slovo „chodníkov““ nahrádzajú slovami „vypúšťajú slová „chodníkov a““.

Ide o legislatívno-technické úpravy úvodnej vety.

Ústavnoprávny výbor NR SR

**Gestorský výbor odporúča schváliť**

1. V čl. III bodoch 13 a 14 [§ 2g a § 4 ods. 1 písm. i)] sa označenie odkazu 4c nahrádza označením 4b.

Ide o legislatívno-technickú úpravu: ďalším v poradí je odkaz 4b.

Ústavnoprávny výbor NR SR

**Gestorský výbor odporúča schváliť**

1. V čl. IV bode 3 [§ 14 ods. 3 písm. d)] sa vypúšťa slovo „zákona“ (2x) a slová „výchovno vzdelávacej“ sa nahrádzajú slovom „výchovno-vzdelávacej“.

Ide o legislatívno-technické úpravy: vypustenie nadbytočných slov a jazyková úprava.

Ústavnoprávny výbor NR SR

**Gestorský výbor odporúča schváliť**

1. V čl. IV bode 7 [§ 57a ods. 3 písm. b)] sa na konci písmena b) pripája čiarka a slovo „alebo“.

Ide o legislatívno-technické doplnenie chýbajúceho slova.

Ústavnoprávny výbor NR SR

**Gestorský výbor odporúča schváliť**

1. V čl. IV bode 7 § 57a ods. 7 písmeno c) znie:

„c) dodržiavať v horských oblastiach pokyny Horskej záchrannej služby.“.

Ide o legislatívno-technické úpravy: vypustenie nadbytočných slov a úprava slovosledu.

Ústavnoprávny výbor NR SR

**Gestorský výbor odporúča schváliť**

1. V čl. IV bode 7 § 57a ods. 8 sa vypúšťajú slová „životného prostredia“.

Ide o legislatívno-technickú úpravu: vypustenie nadbytočných slov.

Ústavnoprávny výbor NR SR

**Gestorský výbor odporúča schváliť**

1. V čl. V bode 1 (§ 26 ods. 5) sa slová „rybárstva,“ vkladajú“ nahrádzajú slovami „rybárstva“ vkladá čiarka a“.

Ide o legislatívno-technickú úpravu v súlade s platným znením novelizovaného ustanovenia.

Ústavnoprávny výbor NR SR

**Gestorský výbor odporúča schváliť**

1. V čl. V bode 2 (§ 26) sa slová „11 až 16“ nahrádzajú slovami „16 až 21“,  odseky 11 až 16 sa označujú ako odseky 16 až 21 a označenie odkazu 37ac sa nahrádza označením odkazu 37aaaa.

V súvislosti s touto úpravou sa upraví aj úvodná veta k poznámke pod čiarou a označenie poznámky pod čiarou.

Ide o legislatívno-technickú úpravu v nadväznosti na schválenú novelu vodného zákona (tlač 1257).

Ústavnoprávny výbor NR SR

**Gestorský výbor odporúča schváliť**

1. V čl. V bode 3 § 48 ods. 2 písmeno c) znie:

„c) oznámiť správcovi turistickej trasy vykonávanie udržiavacích prác alebo stavebných prác na vodnej turistickej trase, ktoré by mohli ovplyvniť splavnosť vodnej turistickej trasy, najneskôr 30 dní pred ich realizáciou,“.

Ide o úpravu slovosledu.

Ústavnoprávny výbor NR SR

**Gestorský výbor odporúča schváliť**

1. V čl. V bode 4 § 48 ods. 4 úvodná veta znie:

„V § 48 sa odsek 5 dopĺňa písmenom x), ktoré znie:“ a súčasne sa upraví aj označenie dopĺňaného písmena.

Ide o legislatívno-technické úpravy v nadväznosti na schválenú novelu vodného zákona (tlač 1257).

Ústavnoprávny výbor NR SR

**Gestorský výbor odporúča schváliť**

1. V čl. V bod 5 znie:

„5. V § 48 ods. 7 sa za slovom „krajiny“ spojka „a“ nahrádza čiarkou, za slová „estetického vzhľadu krajiny,“ sa vkladajú slová „a na tvorbu a zachovanie vodnej turistickej trasy“ a slová „odseku 4“ sa nahrádzajú slovami „odseku 5“.“.

Ide o legislatívno-technické úpravy v nadväznosti na schválenú novelu vodného zákona (tlač 1257).

Ústavnoprávny výbor NR SR

**Gestorský výbor odporúča schváliť**

1. V čl. V bode 7 úvodná veta znie:

„V § 53 sa odsek 1 dopĺňa písmenom j), ktoré znie:“.

Ide o legislatívno-technické úpravy úvodnej vety.

Ústavnoprávny výbor NR SR

**Gestorský výbor odporúča schváliť**

1. V čl. VI sa označenie odkazu 1aa nahrádza označením 1ab.

Ide o legislatívno-technickú úpravu: ďalším v poradí je odkaz 1ab.

Ústavnoprávny výbor NR SR

**Gestorský výbor odporúča schváliť**

1. V čl. VII bode 5 [§ 31 ods. 1 písm. d)] sa slovo „štvorkolkou“ nahrádza slovami „motorovou štvorkolkou“.

Ide o doplnenie chýbajúceho slova.

Ústavnoprávny výbor NR SR

**Gestorský výbor odporúča schváliť**

1. V čl. VII bode 7 (§ 67) sa označenie odkazu 45c nahrádza označením 97aa.

Ide o legislatívno-technickú úpravu označenia odkazu na poznámku pod čiarou.

Ústavnoprávny výbor NR SR

**Gestorský výbor odporúča schváliť**

1. V čl. IX sa označenie odkazu 4c nahrádza označením odkazu 4a.

Ide o legislatívno-technickú úpravu: ďalším v poradí je odkaz 4a.

Ústavnoprávny výbor NR SR

**Gestorský výbor odporúča schváliť**

1. V čl. XI (§ 43 ods. 4) sa slovo „textového“ nahrádza slovami „textového charakteru“.

Ide o doplnenie chýbajúceho slova.

Ústavnoprávny výbor NR SR

**Gestorský výbor odporúča schváliť**

1. Za čl. XI sa vkladá nový čl. XII, ktorý znie:

„Čl. XII

Zákon č. 200/2022 Z. z. o územnom plánovaní v znení zákona č. 69/2023 Z. z. sa mení a dopĺňa takto:

V § 41 prvom bode sa druhá spojka „a“ nahrádza čiarkou a na konci sa pripájajú slová „zákona č. .../2023 Z. z.“.“.

Nasledujúci článok sa primerane prečísluje.

Nový čl. XII nadobúda účinnosť 1. apríla 2024, čo sa premietne v článku o účinnosti pri spracúvaní čistopisu schváleného zákona.

Pozmeňujúci návrh legislatívno-technickej povahy dopĺňa ustanovenie § 41 zákona č. 200/2022 Z. z. o územnom plánovaní, ktorým sa zrušuje zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov s cieľom k 1. aprílu 2024 zabezpečiť dôsledné zrušenie všetkých noviel predmetného zákona. V rámci autorskej korektúry schváleného zákona v Zbierke zákonov sa doplní konkrétne číslo, pod ktorým bude zákon vyhlásený.

Ústavnoprávny výbor NR SR

**Gestorský výbor odporúča schváliť**

Gestorský výbor odporúča Národnej rade Slovenskej republiky hlasovať o návrhoch uvedených

pod bodmi **1 až 37**  spoločnes odporúčaním ich **schváliť.**

**V.**

**Gestorský výbor** vo svojom záverečnom stanovisku k návrhu zákona **neprijal** návrh **odporúčať Národnej rade Slovenskej republiky** návrh skupiny poslancov Národnej rady Slovenskej republiky na vydanie zákona o turistických trasách a o zmene a doplnení niektorých zákonov (tlač 1391) **schváliť v znení pozmeňujúcich a doplňujúcich návrhov** uvedených v tejto správe.

Predmetná **spoločná správa** výborov Národnej rady Slovenskej republiky o výsledku prerokovania návrhu **skupiny poslancov** Národnej rady Slovenskej republiky na vydanie zákona o turistických trasách a o zmene a doplnení niektorých zákonov **(tlač 1391)** v druhom čítaní **bola schválená** uznesením Výboru Národnej rady Slovenskej republiky pre vzdelávanie, vedu, mládež a šport (gestorský výbor) zo 4. mája 2023 č. 227.

Týmto uznesením výbor zároveň poveril spoločného spravodajcu **Karola Kučeru** (náhradník poslanec K. Galek), aby na schôdzi Národnej rady Slovenskej republiky informoval o výsledku rokovania výborov, o stanovisku a návrhu gestorského výboru.

Bratislava máj 2023

**Richard Vašečka v. r.**

predseda

Výboru NR SR pre vzdelávanie, vedu, mládež a šport